Alicia Pérez-Porro

Alicia Pérez-Porro (Bartzelona, 1981) itsas belakien ikerketan espezializatutako kataluniar itsas biologoa da, ingurumen-ekintzailea eta feminista. 2018az geroztik, Ameriketako Estatu Batuetako Zientzialari Espainiarren Elkarteko (ECUSA) buru da, eta bertatik borrokatzen da esparru zientifikoan kristalezko sabaia apurtu eta emakumeak lidergo postuetara hel daitezen.

 Ibilbidea 
Biologian doktorea titulua lortu zuen Bartzelonako Unibertsitatean (UB), Pérez-Porrok ekologia eta itsas belakien genomikari buruzko tesia burutu zuen Blanesko Ikasketa Aurreratuen Zentroan eta Harvardeko Unibertsitatean. Horrez gain, biodibertsitateari buruzko masterra egin ere zuen Bartzelonako Unibertsitate Autonomoan (UAB). 2004an, beka bat jaso zuen Costa Ricako Unibertsitateko Itsas Zientzien eta Limnologiaren Ikerketarako Barne Zentroan ikasteko. Zentro horretan  ikerketa-gai nagusia: itsas belakiak izan ziren.

Perez-Porrok koral-arrezifeetako itsas belakietan klima-aldaketak dituen eraginak ikertzen ditu, eta aldaketa prozesuan dagoen ozeanora nola egokitzen diren aztertzen du. Horrez gain, itsasoan hondakin plastikoen presentziaren aurkako borrokan buru-belarri sartuta dago, eta 2018an hainbat dibulgazio artikulu argitaratu zituen El Independiente egunkari digitalean. New Yorkeko Baruch College-n Ingurumen Zientzietako irakasle laguntzaile gisa lan egiten du. Gainera, AEBetako Historia Naturalaren Museo Nazionaleko ikertzaile elkartua da, Smithsoniar Erakundeak Washington D.-n administratua. K.

2017an, Homeward Boundek antolatutako Antartidarako bigarren espedizioan parte hartzeko hautatu zuten, Espainiako beste hiru zientzialarirekin batera. Klima aldaketaren aurka borrokatzeko zientzia eta teknologia eremuko emakumeentzako lidergo eta ahalduntze programa horretan mila emakumek parte hartu zuten. 500 Women Scientist ekimenaren zuzendaritza taldearen barruan ere badago.

Pérez-Porro Kanpoan dauden Espainiako Ikertzaile eta Zientzialarien Elkarteen Sareko (RAICEX) presidentea da, eta, 2019ko martxoaz geroztik, Ameriketako Estatu Batuetako Espainiako Zientzialarien Elkarteko (ECUSA) presidentea ere bada. Women in Science Commission-en (MECUSA) sortzailea izan zen ECUSA gizartean, emakumeak zientziaren esparruan duen rola sustatu eta ikusarazteko.

 Aintzatespenak 

 2018an, Homeward Bound-en parte hartzeagatik, beste hiru taldekideekin batera (Ana Payo Payo, Uxúa López eta Alexandra Dubini), Gurutze Gorriaren eta Espainiako Ilargi Erdi Gorriaren Urrezko Domina jaso zuen. 

 2018an, Women inPower Fellow emakume liderrentzako beka lortu zuen. 

 2019an, Aspen Ideas Festival Scholar jaialdirako hautatu zuten.

 Erreferentziak 

 Kanpo estekak 

Kategoria:Harvard Unibertsitateko ikasleak
Kategoria:Bartzelonako Unibertsitate Autonomoko ikasleak
Kategoria:Bartzelonako unibertsitateko ikasleak
Kategoria:Kataluniako feministak
Kategoria:Emakume zientzialariak